Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2814

4. BIZTONSÁGI OSZTÁLYBA SOROLT RENDSZER, RENDSZERELEM KÁROSODÁSÁT, MEGHIBÁSODÁSÁT EREDMÉNYEZÕ ESEMÉNY 4.1. Az átmeneti tároló tárolóegységeinek olyan mértékû tömörtelensége vagy degradálódása, amely meghaladja az üzemeltetési feltételekben és korlátokban rögzített értéket, illetve a szilárdsági követelményeket. 4.2. Az átmeneti tároló üzemeltetése alatt biztonsági funkcióknak a tervezés, illetve az üzemeltetési feltételek és korlátok megalapozása során feltételezettek szerinti mûködését megakadályozó rendszer, rendszerelem meghibásodást vagy funkcionális hiányosságot, technológiai, villamos és irányítástechnikai rendszerek, rendszerelemek hibás kapcsolódását, elõírások nem megfelelõségét vagy egyéb hasonló körülményt tártak fel. 4.3. Biztonsági funkció megvalósítására alkalmazott rendszernél, rendszerelemnél ismétlõdõ meghibásodást észleltek, annak ellenére, hogy korábban javító intézkedéseket valósítottak meg. 4.4. Az átmeneti tároló technológiai rendszereiben vagy rendszerelemeiben olyan körülmények létrejötte, amelyek valamely biztonsági funkció megvalósulását megakadályozzák, vagy megakadályozhatják. 5. BIZTONSÁGI ELEMZÉSEKBEN FELTÁRT HIÁNYOSSÁGOK 5.1. Az átmeneti tárolóban mért hõmérsékleti értékek több mint 10%-kal eltérnek a feltételezettõl. 5.2. Az átmeneti tároló biztonsági elemzésében, az elemzések módszerében és bemenõ adataiban, továbbá az üzemeltetés feltételeinek és korlátainak megalapozásánál figyelembe vett feltételezésekben hibát fedeztek fel, és feltételezhetõ, hogy az átmeneti tároló üzemeltetése nem olyan biztonságos, mint azt korábban megítélték. 6. SUGÁRBIZTONSÁGGAL KAPCSOLATOS ESEMÉNYEK 6.1. Radioaktív anyagok ellenõrizetlen kibocsátása telephelyen belülre, amelynek eredményeként számottevõen megnõtt a levegõben levõ radioaktív anyagok mennyisége, a felületi szennyezõdés és a sugárzási szint. 6.2. A Személyzet bármely tagjánál az engedélyezett dózis túllépése, nem tervezett rendkívüli sugárterhelés, az éves dózisegyenérték korlát túllépése, az évi effektív dóziskorlát 1/10-ét meghaladó radionuklid felvétel. 6.3. Radioaktív anyag telephelyen kívülre történõ nem tervezett, vagy az üzemeltetési feltételekben és korlátokban megfogalmazott mértéket meghaladó kibocsátása. 7. KÜLSÕ ESEMÉNYEK 7.1. Természeti csapás vagy egyéb külsõ fenyegetés, amely következtében az átmeneti tárolóban folyó üzemanyag kezelési, szállítási tevékenységet szüneteltetni kell, vagy egyéb védelmi jellegû intézkedést kell végrehajtani. 7.2. Az átmeneti tárolónál tûz, robbanás történt, amely a biztonsági funkciók maradéktalan ellátását lehetetlenné tette vagy teheti.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes